Title: ΑΡΧΑΪΚΑ ΧΡΟΝΙΑ (2)

Q: Τι ήταν οι περίοικοι;
- Οι Σπαρτιάτες που είχαν λιγότερα δικαιώματα, κατοικούσαν σε συνοικισμούς γύρω από τη Σπάρτη και ασχολούνταν κυρίως με το εμπόριο. (correct)
- Σπαρτιάτες που είχαν μείνει φτωχοί και άστεγοι.
- Χτίστες που έφτιαχναν τα σπίτια στην Αρχαία Σπάρτη.

Q: Τι ήταν αυτό που έκανε τους Σπαρτιάτες να γυμνάζονται καθημερινά και να ασχολούνται με τα πολεμικά έργα;
- Είχαν το φόβο μήπως επαναστατήσουν οι είλωτες και επίσης έπρεπε να είναι έτοιμοι να αντιμετωπίσουν εχθρούς έξω από τη Σπάρτη σε περιοχές που είχαν κατακτήσει. (correct)
- Ήθελαν να έχουν ωραία σώματα και να νικούν στους Ολυμπιακούς Αγώνες.
- Ήθελαν να φαίνονται δυνατοί και να  αρέσουν στα κορίτσια.

Q: Τι έκαναν οι Σπαρτιάτες στην Απέλλα;
- Συζητούσαν τα σοβαρά θέματα της πόλης τους και έπαιρναν αποφάσεις. (correct)
- Γυμνάζονταν για να είναι δυνατοί και ετοιμοπόλεμοι.
- Μάθαιναν γραφή, ανάγνωση και αριθμητική.

Q: Τι ήταν ο Λυκούργος;
- Νομοθέτης σκληρών νόμων στην Αρχαία Σπάρτη. (correct)
- Αθλητής μαραθωνοδρόμος.
- Γνωστός γλύπτης.

Q: Γιατί λέγεται ότι έφυγε ο Λυκούργος από τη Σπάρτη;
- Για να μην αλλάξουν οι Σπαρτιάτες τους νόμους του, αφού του είχαν υποσχεθεί ότι μέχρι να γυρίσει δεν θα τους διαφοροποιούσαν. (correct)
- Ξεκίνησε ένα ταξίδι για να γνωρίσει όλον τον τότε γνωστό κόσμο.
- Τον έδιωξαν οι Σπαρτιάτες γιατί είχε φτιάξει πολύ σκληρούς νόμους

Q: Τι έκαναν τα αγόρια στην Αρχαία Σπάρτη όταν συμπλήρωναν τα επτά τους χρόνια;
- Έφευγαν από το σπίτι και η πόλη αναλάμβανε την εκπαίδευσή τους. Έπρεπε να συνηθίσουν στη σκληρή ζωή. (correct)
- Πήγαιναν φαντάροι.
- Πήγαιναν στο νηπιαγωγείο.

Q: Τι μαθήματα έκαναν οι μικροί Σπαρτιάτες;
- Γραφή, ανάγνωση, μουσική και χορό. (correct)
- Μόνο πολεμικές τέχνες.
- Μαθηματικά και αστρονομία.

Q: Γιατί οι Σπαρτιάτες από μικρή έμεναν όλοι μαζί και μάθαιναν την πολεμική τέχνη;
- Για να έχουν αγάπη μεταξύ τους Και να δημιουργήσουν τον πιο ισχυρό στρατό. (correct)
- Τα σπίτια τους ήταν πολύ μικρά και όταν μεγάλωναν αναγκάζονταν να φύγουν.
- Δεν έμεναν μαζί. Τα βράδια γυρνούσαν στα σπίτια τους.

Q: Τι έκαναν τα κορίτσια στην Αρχαία Σπάρτη.
- Γυμνάζονταν και συμμετείχαν σε όλες τις γιορτές και τις εκδηλώσεις. (correct)
- Έμεναν στο σπίτι με τις μητέρες τους για να γίνουν καλές νοικοκυρές.
- Μορφώνονταν από δασκάλους που έρχονταν στο σπίτι γιατί δεν επιτρεπόταν να βγαίνουν έξω.

Q: Γιατί γυμνάζονταν τα κορίτσια στην Αρχαία Σπάρτη;
- Για να κάνουν γερό σώμα και να γίνουν, αργότερα, άξιες μητέρες. (correct)
- Για να νικούν στους Ολυμπιακούς Αγώνες.
- Για να είναι λεπτές και καλλίγραμμες.

Q: Τι έκανε ο Θησέας στην Αττική όπου οι κάτοικοι ζούσαν σκόρπιοι σε διάφορες περιοχές της και κυρίως στις εύφορες πεδιάδες της παραλίας;
- Τους παρακίνησε  να συγκεντρωθούν και να κατοικήσουν όλοι μαζί, δημιουργώντας την πόλη της Αθήνας. (correct)
- Έφτιαξε γερά τείχη ώστε να μην κινδυνεύουν από τους εχθρούς.
- Τους χώρισε σε πλούσιους και φτωχούς και έκανε τους φτωχούς δούλους και τους πλούσιους αφέντες.

Q: Τι έκανε ο βασιλιάς της Αθήνας Κόδρος για να γλιτώσει την πόλη του από τους Δωριείς;
- Ντύθηκε με ρούχα χωρικού, πήγε στο στρατόπεδο τους και επιτέθηκε σε δύο στρατιώτες. Αυτοί αμύνθηκαν και τον σκότωσαν. (correct)
- Οργάνωσε γερό στρατό που αμύνθηκε και κατάφερε να τους διώξει από την Αθήνα.
- Τίποτα. Δεν απειλούσαν οι Δωριείς τους Αθηναίους.

Q: Γιατί οι Δωριείς δεν ήθελαν να σκοτωθεί ο βασιλιάς Κόδρος;
- Γιατί από το μαντείο των Δελφών τους είπαν ότι θα πετύχαιναν τον σκοπό τους αν δεν σκοτωνόταν ο βασιλιάς της Αθήνας. (correct)
- Γιατί ήθελαν να τον πάνε ζωντανό στον αρχηγό τους.
- Γιατί ήθελαν να τον κρατήσουν όμηρο και να εκβιάζουν τους Αθηναίους.

Q: Ποιος πήρε την εξουσία στην Αθήνα μετά το θάνατο του βασιλιά Κόδρου;
- Κανένας. Την εξουσία πήραν οι ευγενείς και το πολίτευμα έγινε αριστοκρατικό. (correct)
- Ο Αιγέας. Ο πατέρας του Βασιλιά Θησέα.
- Ο γιος του Κόδρου. Πάντα ο διάδοχος του κάθε βασιλιά ήταν ο μεγαλύτερος γιος του.

Q: Τι ήταν ο Δράκοντας;
- Νομοθέτης στην αρχαία Αθήνα που έγραψε πολύ σκληρούς νόμους. (correct)
- Νομοθέτης στην Αρχαία Σπάρτη που έγραψε πολύ σκληρούς νόμους.
- Ένα τέρας που έτρωγε τα μικρά παιδιά.

Q: Τι ήταν ο Σόλωνας;
- Νομοθέτης της Αθήνας που απαγόρευσε να γίνεται κάποιος δούλος επειδή δεν είχε να πληρώσει τα δάνειά του. (correct)
- Νομοθέτης της Αθήνας που έγραψε πολύ σκληρούς νόμους.
- Βασιλιάς της Αθήνας.

Q: Τι ήταν η Σεισάχθεια;
- Ο νόμος με τον οποίο ο Σόλωνας κατάργησε όλα τα χρέη των αγροτών. (correct)
- Ένα ποίημα που έγραψε ο Σόλωνας.
- Ιέρεια στο Ναό της Αθηνάς.

Q: Πώς κατάφερε ο Σόλωνας να πάψουν να παίρνουν αξιώματα μόνο οι ευγενείς;
- Χώρισε τους πολίτες σε τέσσερις τάξεις με βάση τα εισοδήματά τους και όχι την καταγωγή τους. (correct)
- Όρισε αυτός ποιος θα είναι κυβερνήτης της Αθήνας.
- Οργάνωσε εκλογές ώστε το πολίτευμα να γίνει δημοκρατικό.

Q: Γιατί παρότι ο Σόλωνας βοήθησε τους αγρότες, συνεχίστηκαν οι αναταραχές;
- Γιατί οι αγρότες παρέμειναν φτωχοί και ήθελαν να ξαναμοιραστούν τα κτήματα. (correct)
- Γιατί οι αγρότες ήθελαν να διώξουν τους παλιούς κτηματίες και να γίνουν αυτοί αφεντικά.
- Γιατί οι αγρότες ήταν άπληστοι και δεν ήξεραν τι ήθελαν.

Q: Τι ήταν ο Πεισίστρατος;
- Αρχηγός των φτωχών που εξελίχθηκε σε τύραννο της Αθήνας. (correct)
- Αρχαίος φιλόσοφος.
- Αρχηγός της Σπάρτης.

Q: Ποιος θεωρείται ο θεμελιωτής της δημοκρατίας
- Ο Κλεισθένης. (correct)
- Ο Σόλωνας.
- Ο Πεισίστρατος.

Q: Που ζούσε ο Κλεισθένης την εποχή που κυβερνούσε ο Πεισίστρατος;
- Ήταν εξόριστος. (correct)
- Στην Αθήνα. Ήταν βοηθός του Πεισίστρατου.
- Στην Αθήνα. Ήταν πολιτικός αντίπαλος του Πεισίστρατου.

Q: Με ποιο τρόπο οργάνωσε ο Κλεισθένης τις δέκα φυλές των Αθηναίων;
- Τις χώρισε έτσι ώστε σε κάθε φυλή να υπάρχουν μέλη από όλες τις τάξεις της κοινωνίας. (correct)
- Έκανε μία φυλή από πλούσιους και εννιά φυλές με φτωχούς.
- Τυχαία, με κλήρο ώστε να μην κατηγορηθεί για μεροληψία.

Q: Από ποιους αποτελούνταν η Βουλή των πεντακοσίων;
- Από 50 βουλευτές από την κάθε φυλή. (correct)
- Από 250 από τη φυλή των πλουσίων και 250 από τις υπόλοιπες φυλές.
- Η Βουλή είχε 300 βουλευτές και όχι 500.

Q: Ποια ήταν η αρμοδιότητα της Βουλής των πεντακοσίων;
- Προετοίμαζε τα θέματα που θα συζητούσαν οι πολίτες στην εκκλησία του δήμου. (correct)
- Ψήφιζε τους νόμους.
- Είπαμε ήταν βουλή των 300 και ψήφιζε τους νόμους.

Q: Ποιοι έπαιρναν μέρος στη συνέλευση της εκκλησίας του δήμου;
- Όλοι οι Αθηναίοι πολίτες. (correct)
- Όλοι οι κάτοικοι της Αθήνας.
- Άντρες και γυναίκες άνω των 18 ετών.

Feedback (0 to 50%): Μάλλον πρέπει να τα ξαναδιαβάσεις.
Feedback (51 to 70%): Καλά, αλλά μπορείς και καλύτερα. Αν θέλεις διάβασε για να βρεις τα λάθη σου και ξαναπροσπάθησε.
Feedback (71 to 90%): Πολύ καλά! Αν θέλεις Προσπάθησε άλλη μία φορά.
Feedback (91 to 100%): Τέλεια!!! Είσαι αστέρι!!!